

**รายงานผลการดำเนินการ**

**ตามแผนปฏิบัติการ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.2561**

**องค์การบริหารส่วนตำบลนาเคียน**

**อำเภอเมืองฯ จังหวัดนครศรีธรรมราช**

**รายงานผลการดำเนินการตามแผนปฏิบัติ**

**การป้องกันและปราบปรามการทุจริต**

**ประจำปีงบประมาณ พ.ศ.2561**

**------------------------------------------------**

องค์การบริหารส่วนตำบลนาเคียน ได้มีการจัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ.2561 เพื่อใช้เป็นกรอบดำเนินงานในการป้องกันและปราบปรามการทุจริตภายในองค์การบริหารส่วนตำบลนาเคียน ซึ่งในปีงบประมาณ พ.ศ.2561 ได้จัดทำแผนปฏิบัติการในการวัดความสำเร็จของการดำเนินการตามแผนการป้องกันและปราบปรามการทุจริตขึ้น

โดยองค์การบริหารส่วนตำบลนาเคียน ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนฯ ประจำปี พ.ศ.2561 ได้สิ้นสุดลงแล้ว จึงขอรายงานผลการดำเนินงาน พร้อมทั้งระบุปัจจัยสนับสนุน ปัญหา อุปสรรค ข้อเสนอแนะในการปรับปรุงแผนฯ สำหรับกรอบแผนการดำเนินงาน ดังนี้

**1.ผลการดำเนินงาน**

**ยุทธศาสตร์ที่ 1 เสริมสร้างจิตสำนึกและค่านิยม ให้หน่วยงานภาครัฐบริหารงานตามหลัก ธรรมาภิบาล**

1.ดำเนินการตามยุทธศาสตร์เสริมสร้างสำนึกและค่านิยมให้หน่วยงานภาครัฐบริหารงานตามหลักธรรมมาภิบาล โดยดำเนินโครงการดังนี้

# 1.1 โครงการอบรมพัฒนาความรู้ ทักษะ และศักยภาพในการปฏิบัติงานของพนักงานและเจ้าหน้าที่องค์การบริหารส่วนตำบลนาเคียน

การดำเนินการ

ดำเนินโครงการเมื่อวันที่ 10 - 13 กันยายน 2561 ณ จังหวัดใกล้เคียน เช่น ภูเก็ต กระบี่ฯมีผู้บริหาร พนักงาน พนักงานจ้างเข้าร่วม จำนวน 45 คน

-2-

ผลการดำเนินการ

การดำเนินการเป็นการสร้างคุณธรรม จริยธรรม ให้กับคณะผู้บริหารและพนักงานขององค์การบริหารส่วนตำบลนาเคียน ได้นำหลักคุณธรรม จริยธรรม ไปใช้พัฒนาคุณภาพชีวิตและการทำงานได้อย่างเหมาะสม เกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ๆ

1.2 กิจกรรมถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ใน 14 ตุลาคม 2561

การดำเนินการ

ให้ผู้บริหาร สมาชิกสภาองค์การบริหารส่วนตำบล ข้าราชการ ลูกจ้าง เข้าร่วมถวายสัตย์ปฏิญาณเพื่อเป็นข้าราชการที่ดีและเป็นพลังของแผ่นดิน

ผลการดำเนินการ

องค์การบริหารส่วนตำบลนาเคียน โดยผู้บริหารและสมาชิกสภาเทศบาลและพนักงานเทศบาลได้เข้าร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อปลูกฝังอุดมการณ์เพื่อชาติ ศาสนา พระมหากษัตริย์ ซึ่งจัดขึ้นในวัน ที่ 14 ตุลาคม 2561 ณ สนามหน้าเมือง อำเภอเมืองฯ จังหวัดนครศรีธรรมราช

**ยุทธศาสตร์ที่ 2 บูรณาการหน่วยงานภาครัฐในการป้องกันและปราบปรามการทุจริต**

2.1 การจัดอบรมให้ความรู้ ความเข้าใจ ในส่วนที่เกี่ยวข้องกับกฎหมายเบื้องต้นสำหรับการดำเนินชีวิตของประชาชน

การดำเนินการ เผยแผ่ให้ความรู้กับประชาชนเกี่ยวกับกฎหมายที่เกี่ยวข้องกับการดำเนินชีวิตเพื่อลดความเลื่อมล้ำ ถูกเอารัดเอาเปรียบจากการไม่รู้กฎหมายของประชาชน

-3-

ผลการดำเนินการ

สำนักปลัด องค์การบริหารส่วนตำบลนาเคียนได้ดำเนินการโครงการอบรมความรู้เกี่ยวกับกฎหมายสำหรับประชาชน ประจำปีงบประมาณ พ.ศ. 2561 เมื่อวันที่ 28 พฤษภาคม 2561 ณ ห้องประชุมโรงเรียนบ้านนาเคียน ตำบลนาเคียน อำเภอเมืองฯ กลุ่มเป้าหมายที่เข้าร่วม จำนวน 50 คน

2.2 การเผยแพร่ประกาศจัดซื้อจัดจ้างผ่านทางศูนย์ข้อมูลข่าวสารและเว็บไซด์ของหน่วยงาน

การดำเนินการ จัดทำแผน และจัดทำสรุปผล

ผลการดำเนินการ

กองคลังได้ดำเนินการเผยแพร่ประกาศจัดซื้อจัดจ้างผ่านทางศูนย์ข้อมูลข่าวสาร และทางเว็บไซด์ของหน่วยงาน

2.3 การเก็บสถิติและสรุปผลการใช้บริการศูนย์ข้อมูลข่าวสารให้ผู้บริหารทราบอย่างสม่ำเสมอ

การดำเนินการ เก็บสถิติและสรุปผลการใช้บริการศูนย์ข้อมูลข่าวสาร

ผลการดำเนินการ

องค์การบริหารส่วนตำบลนาเคียน ได้ดำเนินการการเก็บสถิติและสรุปผลการใช้บริการศูนย์ข้อมูลข่าวสาร อย่างต่อเนื่อง

2.4 การมีระบบควบคุมและตรวจสอบภายใน

การดำเนินการ จำทำแผน และจัดทำสรุปผลการควบคุมภายใน

ผลการดำเนินการ

1.กำหนดมาตรฐานการควบคุมภายใน

ได้ดำเนินการตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 กำหนดให้ผู้รับตรวจรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายในอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณหรือปีปฏิทิน

2.การดำเนินงานด้านการบริหารจัดการความเสี่ยงภายในองค์กร

มีการแต่งตั้งคณะกรรมการและคณะทำงานบริหารความเสี่ยงซึ่งได้มีการกำหนดองค์ประกอบคณะกรรมการและคณะทำงานโดยแบ่งอำนาจหน้าที่ความรับผิดชอบโดยชัดเจน ได้ดำเนินการจัดทำแผนบริหารความเสี่ยง และวิเคราะห์ความเสี่ยงที่เกิดขึ้นภายในองค์กร

-4-

3.ได้ดำเนินการจัดทำรายงานการควบคุมภายในประจำปีงบประมาณ 2561 ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 ทั้งในส่วนงานย่อย และในส่วนองค์กร และได้รายงานผลการดำเนินการ จัดส่งรายงานให้สำนักงานตรวจเงินแผ่นดินจังหวัดนครศรีธรรมราชและอำเภอเมืองนครศรีธรรมราชเรียบร้อยแล้ว ภายใน 20 ตุลาคม 2561

**ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตภาครัฐ**

3.1 ระบบรับเรื่องราวร้องทุกข์อิเล็กทรอนิกส์

การดำเนินการ

รับร้องเรียนร้องทุกข์/ได้รับความเดือดร้อนและไม่ได้รับความเป็นธรรมจากการปฏิบัติงานของ ข้าราชการและพนักงานของรัฐผ่านเว็บไซต์

ผลการดำเนินการ

ได้ดำเนินการตรวจสอบเรื่องร้องทุกข์ ร้องเรียนผ่านทางเว็บไซด์ ของหน่วยงาน และทางเฟสบุคอย่างต่อเนื่องสม่ำเสมอ

3.2ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริตการสร้างมาตรฐานความโปร่งใสเช่นกฎหมาย/ระเบียบข้อบังคับ/วิธีการปฏิบัติข้อมูลข่าวสารให้เจ้าหน้าที่ท้องถิ่น

การดำเนินการ ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริต

ผลการดำเนินการ ประชาสัมพันธ์ผ่านทางเว็บไซด์

3.3 การสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบขององค์การบริหารส่วนตำบลนาเคียน

การดำเนินการ สำรวจความคิดเห็นของประชาชน/ผู้รับบริการ/ผู้มีส่วนได้เสีย

ผลการดำเนินการ

ได้จ้างสถาบันการศึกษาสำรวจความคิดเห็น ความพึงพอใจของประชาชน ผลการสำรวจความพึงพอใจอยู่ในระดับดี

-5-

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ**

4.1 จัดทำมาตรฐานการปฏิบัติงาน ด้านแผนงาน งบประมาณและ บุคลากร

การดำเนินการ

จัดทำมาตรฐานการปฏิบัติงานด้านแผนงาน งบประมาณและ บุคลากร

ผลการดำเนินการ

สำนักปลัดได้จัดทำ

1) นโยบายด้านการพัฒนาบุคลากรด้านคุณธรรมจริยธรรม

2) กำหนดมาตรการการป้องกันและต่อต้านการทุจริตประพฤติมิชอบ

3) จัดทำข้อบังคับว่าด้วยจรรยาบรรณข้าราชการ

4.2 จัดอบรมหรือเผยแพร่เสริมความรู้ความเข้าใจเกี่ยวกับระบบการจัดซื้อจัดจ้างภาครัฐ

การดำเนินการ

จัดอบรมหรือเผยแพร่เสริมความรู้ความเข้าใจ

ผลการดำเนินการ

โดยดำเนินการในโครงการอบรมพัฒนาความรู้ ทักษะ และศักยภาพในการปฏิบัติงานพนักงานและเจ้าหน้าที่องค์การบริหารส่วนตำบลนาเคียน ประจำปี 2561 ได้ดำเนินการเมื่อ 10 – 13 กันยายน 2561

4.3 จัดทำรายงานผลความสำเร็จของแผนปฏิบัติการด้านการป้องกันและปราบปรามการทุจริตคอร์รัปชั่นกับมาตรฐานความโปร่งใส

การดำเนินการ

จัดทำรายงานผลแผนปฏิบัติการด้านการป้องกันและปราบปรามการทุจริต

ผลการดำเนินการ

มีการจัดทำรายงานผลแผนปฏิบัติการด้านการป้องกันและปราบปรามการทุจริต

4.3 การส่งข้าราชการและเจ้าหน้าที่เข้าร่วมการประชุม อบรมสัมมานาที่เกี่ยวข้องกับ

การดำเนินการ ส่งข้าราชการและเจ้าหน้าที่เข้าร่วมการประชุม

4.3.1 ด้านการป้องกันและการปราบปรามการทุจริต

4.3.2 ด้านทรัพยากรบุคคล

4.3.3 ด้านการเงิน

4.3.4 ด้านการตรวจสอบภายใน

-6-

ผลการดำเนินการ

มีการจัดส่งข้าราชการเข้าอบรมในหลักสูตรต่างๆที่เกี่ยวข้องกับตำแหน่งทุกด้าน ยกเว้นด้านการตรวจสอบภายใน เนื่องจากไม่มีเจ้าหน้าที่ตรวจสอบภายใน แต่ดำเนินการจัดส่งอบรมในด้านการควบคุมภายใน

1) ด้านการป้องกันและการปราบปรามการทุจริต จำนวน 1 ครั้ง

2) ด้านทรัพยากรบุคคล จำนวน 4 ครั้ง

3) ด้านการเงิน จำนวน 3 ครั้ง

4) ด้านการควบคุมภายใน จำนวน 1 ครั้ง

* 1. จัดทำหลักเกณฑ์วิธีการรับฟังข้อร้องเรียน/ร้องทุกข์

การดำเนินการ

จัดทำ หลักเกณฑ์วิธีการรับฟังข้อร้องเรียน/ร้องทุกข์

ผลการดำเนินการ

มีการจัดทำหลักเกณฑ์วิธีการรับฟังข้อร้องเรียน/ร้องทุกข์ พร้อมคู่มือประชาชนแจกแก่ประชาชนเรียบร้อยแล้ว

4.5 การจัดระบบรับฟังข้อร้องเรียนการแจ้งเบาะแสการทุจริต การจัดช่องทางร้องเรียน/แจ้งเบาะแส/ความคิดเห็น

* ตู้รับข้อร้องเรียน
* จัดส่งข้อร้องเรียนทางไปรษณีย์
* ศูนย์ข้อมูลข่าวสาร องค์การบริหารส่วนตำบลนาเคียน
* เว็บไซต์ของหน่วยงาน
* โทร 075-355313

การดำเนินการ

จัดทำระบบรับฟังข้อร้องเรียน/ร้องทุกข์ แจ้งเบาแสการทุจริต

ผลการดำเนินการ

มีการจัดทำจัดทำระบบรับฟังข้อร้องเรียน/ร้องทุกข์ แจ้งเบาแสการทุจริต เผยแพร่ประชาสัมพันธ์ทางเวปไซด์ และแผ่นพับ

-7-

**2.ปัจจัยสนับสนุน**

ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

1) การที่มีระบบควบคุมภายใน และระบบการตรวจสอบโดยฝ่ายสภาองค์การบริหารส่วนตำบลนาเคียน เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

2) องค์การบริหารส่วนตำบลนาเคียน มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ประสานราชการใสสะอาด และศูนย์ข้อมูลข่าวสาร

3) มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook ของหน่วยงาน

**3.ปัญหา/อุปสรรคในการดำเนินงาน**

องค์การบริหารส่วนตำบลนาเคียน เป็นหน่วยงานขนาดเล็ก การตรวจสอบปัญหาการทุจริตโดยฝ่ายสภาองค์การบริหารส่วนตำบลนาเคียน อาจได้ผลในบางโครงการ แต่เนื่องจากฝ่ายสภาฯมีข้อจำกัดเรื่องความรู้ความสามารถเนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายในมีการตรวจสอบไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดในเชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ

**4.ข้อเสนอแนะ**

1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

4) ให้มีหน่วยตรวจสอบภายใน โดยมีตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ